היחסים בין איראן לקוריאה הצפונית ידועים מסוכנויות הידיעות הרשמיות של שתי המדינות. היחסים הדיפלומטיים נוצרו בעקבות המהפכה האיראנית ב-1979 והקמת הרפובליקה האסלאמית. איראן וקוריאה הצפונית התחייבו לשתף פעולה בתחומי החינוך, המדע והתרבות, וכן שיתוף פעולה בתוכנית הגרעין של איראן. ארצות הברית הביעה התנגדות לעסקאות הנשק של קוריאה הצפונית עם איראן, שהתחילו במהלך שנות השמונים במלחמת איראן–עיראק, כמו גם מכירת נשק מייצור מקומי לאיראן, כאשר נשיא ארצות הברית לשעבר, ג'ורג' ווקר בוש, מתאר את קוריאה הצפונית, איראן, ועיראק תחת סדאם חוסיין כמדינות "ציר הרשע".